Üleeile käisin ühe naisterahvaga, kelle nime ma siinkohal diskreetselt ei avalda, et teda mitte kompromiteerida, Haapsalu Pizza Grandes. Õue peal, teate küll. Avastasime, et varasemate suvede koera asemel on uueks koduloomaks-pitsanillijaks saanud siil. Sihuke kogukas ja julge, pendeldas rahulikult toolide alt ja laudade vahelt ringi ning ei kavatsenudki kiiresti peitu sibida, kui mõni külaline talle erilist  tähelepanu hakkas osutama.